ai4bharat/Pralekha huggingface dataset:
पृथ्वी विज्ञान मंत्रालय
खराब मौसम की चेतावनी
20 अप्रैल : जम्मू एवं कश्मीर, हिमाचल प्रदेश और उत्तराखंड के छिटपुट इलाकों में तेज हवाओं और ओलावृष्टि के साथ आंधी की संभावना है।
- उत्तर प्रदेश, उत्तरी राजस्थान, पश्चिम बंगाल, सिक्किम, झारखंड, ओडिशा, असम, मेघालय, मणिपुर, मिजोरम, त्रिपुरा, तेलंगाना, कर्नाटक, उत्तर तटीय आंध्र प्रदेश, तमिलनाडु और केरल में कुछ स्थानों पर आंधी और तेज हवाएं चलने की संभावना है।
- पंजाब, हरियाणा, चंडीगढ़, दिल्ली और बिहार के कुछ स्थानों पर आंधी और धूल भरी हवाएं चलने की संभावना है।
- जम्मू एवं कश्मीर, दक्षिण असम एवं मेघालय और मिजोरम एवं त्रिपुरा के छिटपुट स्थानों पर भारी वर्षा की संभावना है।
- विदर्भ के एक-दो स्थानों पर लू चलने की परिस्थितियां बनने की संभावना है।
- पश्चिम बंगाल-ओडिशा तटों के आसपास स्थित इलाकों में 25-35 किलोमीटर प्रति घंटे की रफ्तार से तेज हवाएं चलने की संभावना है, जिनकी गति 45 किलोमीटर प्रति घंटे की रफ्तार तक पहुंच सकती है। इसके साथ समुद्री हालात खराब हो सकते हैं। मछुआरों को सलाह दी जाती है कि वे समुद्र में न जाएं और तटों पर सावधानी बरतें।
21 अप्रैल : पश्चिम बंगाल एवं सिक्किम में हिमालय के नजदीकी इलाकों के कुछ स्थानों पर तेज हवाओं और ओलावृष्टि के साथ आंधी की संभावना है।
- झारखंड और गंगा क्षेत्रीय पश्चिम बंगाल के छिटपुट इलाकों में आंधी और धूल भरी हवाएं चलने की संभावना है।
- ओडिशा, असम एवं मेघालय, मणिपुर, मिजोरम, त्रिपुरा, दक्षिण छत्तीसगढ़ और केरल में आंधी और तेज हवाएं चलने की संभावना है।
- असम एवं मेघालय तथा मिजोरम एवं त्रिपुरा के छिटपुट स्थानों पर भारी वर्षा की संभावना है।
- पश्चिम बंगाल-ओडिशा तटों के आसपास स्थित इलाकों में 40-50 किलोमीटर प्रति घंटे की रफ्तार से तेज हवाएं चलने की संभावना है। इसके साथ समुद्री हालात खराब हो सकते हैं। मछुआरों को सलाह दी जाती है कि वे समुद्र में न जाएं और तटों पर सावधानी बरतें।
- आईएनसीओआईएस के मौसम अनुमान के आधार पर भारत के पश्चिमी तट के आसपास समुद्री हालात खराब से बहुत खराब हो सकते हैं। पश्चिमी तट के दक्षिणी हिस्से और लक्ष्यद्वीप क्षेत्र में सुबह समुद्री हालात खराब हो सकते हैं। मछुआरों को सलाह दी जाती है कि वे समुद्र में न जाएं और तटों पर सावधानी बरतें।
22 अप्रैल : पश्चिम बंगाल एवं सिक्किम में हिमालय के नजदीकी इलाकों के कुछ स्थानों पर तेज हवाओं और ओलावृष्टि के साथ आंधी की संभावना है।
- गंगा क्षेत्रीय पश्चिम बंगाल के छिटपुट इलाकों में आंधी और धूल भरी हवाएं चलने की संभावना है।
- तेलंगाना, तमिलनाडु, अंदरूनी कर्नाटक और केरल के छिटपुट स्थानों पर आंधी और तेज हवाएं चलने की संभावना है।
- आईएनसीओआईएस के मौसम अनुमान के आधार पर अंडमान और निकोबार द्वीपसमूह के पश्चिमी तट के आसपास समुद्री हालात खराब से बहुत खराब हो सकते हैं। मछुआरों को सलाह दी जाती है कि वे समुद्र में न जाएं और तटों पर सावधानी बरतें।
23 अप्रैल : जम्मू एवं कश्मीर, हिमाचल प्रदेश और उत्तराखंड के कुछ हिस्सों में लू चलने की परिस्थितियां बनने की संभावना है।
- आईएनसीओआईएस के मौसम अनुमान के आधार पर अंडमान और निकोबार द्वीपसमूह के पश्चिमी तट के आसपास समुद्री हालात पूर्ववत बने रह सकते हैं। मछुआरों को सलाह दी जाती है कि वे समुद्र में न जाएं और तटों पर सावधानी बरतें।
24 अप्रैल : तेलंगाना के छिटपुट स्थानों पर आंधी और तेज हवाएं चलने की संभावना है।
- जम्मू एवं कश्मीर, हिमाचल प्रदेश और उत्तराखंड के कुछ हिस्सों में लू चलने की परिस्थितियां बनने की संभावना है।
वस्त्र मंत्रालय
केंद्रीय वस्त्र मंत्री श्री पीयूष गोयल ने कपास मूल्य श्रृंखला की पहल की समीक्षा के लिए राजकोट में वस्त्र सलाहकार समूह के साथ छठी संवाद बैठक की
"कस्तूरी कॉटन इंडिया" का पता लगाने की क्षमता, प्रमाणन और ब्रांडिंग पर परियोजना शुरू की गई
कपास की उत्पादकता बढ़ाने को लेकर समग्र योजना के लिए एनएफएसएम के तहत केंद्र सरकार की ओर से 41.87 करोड़ रुपये के वित्तपोषण के लिए अंतिम स्वीकृति दी गई
कृषि एवं किसान कल्याण मंत्रालय के सहयोग से जैविक कपास उत्पादन को बढ़ावा दिया जाएगा
माननीय केंद्रीय वस्त्र, वाणिज्य एवं उद्योग और उपभोक्ता कार्य तथा खाद्य एवं सार्वजनिक वितरण मंत्री श्री पीयूष गोयल ने कपास मूल्य श्रृंखला पहल की प्रगति की समीक्षा के लिए 22 अप्रैल, 2023 को वस्त्र सलाहकार समूह  के साथ छठी इंटरैक्टिव बैठक की अध्यक्षता की। इसे 'एक भारत श्रेष्ठ भारत' पहल के तहत, सौराष्ट्र तमिल संगम के हिस्से के रूप में गुजरात के राजकोट में आयोजित किया जा रहा है।
श्री पीयूष गोयल ने कस्तूरी कॉटन इंडिया की ट्रेसबिलिटी, प्रमाणन और ब्रांडिंग पर परियोजना में हुई प्रगति के बारे में बताते हुए इस बात की सराहना की कि भारतीय कपास की ब्रांडिंग किसानों से लेकर अंतिम उपयोगकर्ताओं तक संपूर्ण कपास मूल्य श्रृंखला में बहुत अधिक संवर्धन करेगी।
उन्होंने बताया कि भारतीय कपास की गुणवत्ता किसानों और उद्योग दोनों के लिए फायदेमंद है। संचालन समिति और शीर्ष समिति की बैठकें हो चुकी हैं और परियोजना के लिए धन जारी कर दिया गया है और कस्तूरी इंडिया कॉटन की ट्रेसबिलिटी, प्रमाणन और ब्रांडिंग पर काम शुरू हो गया है।
उन्होंने टेक्सप्रोसिल से घरेलू और अंतरराष्ट्रीय बाजारों में कस्तूरी कपास को प्रीमियम कपास के रूप में ब्रांडिंग करने के लिए जोरदार प्रयास करने की अपील की।
एचडीपीएस, क्लोजर स्पेसिंग और ईएलएस की तकनीक को लक्षित करके कपास की उत्पादकता बढ़ाने के लिए समग्र योजना के लिए एनएफएसएम के तहत कृषि एवं किसान कल्याण मंत्रालय से 4186.85 लाख रुपये के वित्तपोषण की अंतिम मंजूरी प्राप्त की गई। राजस्थान में गांवों/ किसानों की क्लस्टर-वार पहचान को अंतिम रूप दे दिया गया है और शेष सभी कपास उत्पादक राज्यों में भी यह प्रगति पर है, जहां आगामी कपास सीजन 2023-24 के लिए बुवाई की जाएगी।
श्री गोयल ने जैविक कपास के लिए प्रमाणन प्रणाली को मजबूत करने की आवश्यकता पर जोर दिया और कपास के किसानों के बीच जैविक कपास उत्पादन को बढ़ावा देने में सक्रिय भागीदारी के लिए उद्योग से अनुरोध किया। श्री गोयल ने क्लस्टर आधारित दृष्टिकोण पर जैविक कपास उत्पादन को बढ़ावा देने के लिए विस्तृत कार्ययोजना बनाने के लिए विशेषज्ञों, उद्योग के प्रतिनिधियों, संबंधित मंत्रालयों और अन्य हितधारकों का एक कार्यसमूह बनाने की सलाह दी।
माननीय वस्त्र और रेलवे राज्य मंत्री श्रीमती दर्शना वी. जरदोश और टीएजी के अध्यक्ष श्री सुरेश कोटक ने भी टीएजी बैठक का मार्गदर्शन किया।
वस्त्र मंत्रालय की सचिव श्रीमती रचना शाह ने कॉटन टेक्सटाइल वैल्यू चेन में खेत से विदेश तक पांच एफ के माननीय प्रधानमंत्री के सपने को साकार करने के लिए उत्पादकों को लाभकारी आए प्रदान करने को लेकर कपास मूल्य श्रृंखला के सभी हितधारकों से एकजुट तरीके से मिलकर काम करने और कॉटन में वर्चस्व हासिल करने की अपील की।
बैठक के दौरान कृषि एवं किसान कल्याण मंत्रालय, सीसीआई, एपीडा, बीआईएस के प्रतिनिधि, संबंधित मंत्रालयों के अन्य वरिष्ठ अधिकारी और संपूर्ण कपास मूल्य श्रृंखला के हितधारक भी उपस्थित थे।
सूचना और प्रसारण मंत्रालय
केन्द्रीय मंत्रिमंडल ने शंघाई सहयोग संगठन के सभी सदस्य देशों के बीच "मास मीडिया के क्षेत्र में सहयोग" के लिए एक समझौते पर हस्ताक्षर और अनुमोदन को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने शंघाई सहयोग संगठन के सभी सदस्य देशों के बीच ''मास मीडिया के क्षेत्र में सहयोग'' के लिए एक समझौते पर हस्ताक्षर और अनुमोदनहेतु अपनी कार्योत्तर मंजूरी दे दी है। इस समझौते पर जून, 2019 में हस्ताक्षर किए गए थे।
यह समझौता मास मीडिया के क्षेत्र में संघों के बीच समान और पारस्परिक रूप से लाभकारी सहयोग को बढ़ावा देगा। प्रत्येक पक्ष पारस्परिकता के आधार पर गतिविधियों को सुगम बनाएगा जिससे समानता सुनिश्चित हो सके। यह समझौता सदस्य देशों को मास मीडिया के क्षेत्र में सर्वोत्तम कार्य प्रणालियों और नवीन नवाचारों को साझा करने का अवसर प्रदान करेगा।
विशेषताएं:
सहयोग के मुख्य क्षेत्र निम्नलिखित हैं:
- मास मीडिया के माध्यम से सूचना के व्यापक और पारस्परिक वितरण के लिए अनुकूल परिस्थितियों का निर्माण ताकि अपने देशों के लोगों के जीवन के बारे में ज्ञान को और परिपक्व किया जा सके।
ii. अपने देशों के मास मीडिया के संपादकीय कार्यालयों के साथ-साथ मास मीडिया के क्षेत्र में काम करने वाले संबंधित मंत्रालयों, एजेंसियों और संगठनों के बीच सहयोग, विशिष्ट परिस्थितियों और रूपों को स्वयं प्रतिभागियों द्वारा निर्धारित किया जाएगा, जिसमें पृथक समझौतों का निष्कर्षभी शामिल हैं;
iii. मीडिया से जुड़े पेशेवर अनुभवों का अध्ययन करने के साथ-साथ इस क्षेत्र से संबंधित बैठकें, सेमिनार और सम्मेलन आयोजित करने के लिए सभी देशों के पत्रकारों के विभिन्न पेशेवर संघों के बीच समान और पारस्परिक रूप से लाभकारी सहयोग को बढ़ावा देना;
iv. टेलीविजन और रेडियो कार्यक्रमों के प्रसारण में सहायता, दूसरे पक्ष के देश के सीमा क्षेत्र में कानूनी रूप से वितरित, सामग्री और सूचना के संपादकीय कार्यालयों द्वारा कानूनी प्रसारण, यदि उनका वितरण इन पक्षों के देशों की कानून जरूरतों के मुताबिक है;
v. मास मीडिया के क्षेत्र में अनुभव और विशेषज्ञों के आदान-प्रदान को प्रोत्साहित करना, मीडिया पेशेवरों को प्रशिक्षण देने में पारस्परिक सहायता प्रदान करना और इस क्षेत्र में कार्यरत शैक्षिक और वैज्ञानिक-अनुसंधान संस्थानों और संगठनों के बीच सहयोग को प्रोत्साहित करना।
स्वास्थ्य एवं परिवार कल्याण मंत्रालय
भारत में सक्रिय मामलों की संख्याघटकर कुल मामलों के 3.62 प्रतिशत पर पहुंची
कुल सक्रिय मामलों में स्वस्थ हुए रोगियों की संख्या 90 लाख से अधिक हुई
भारत ने पिछले सात दिनों में प्रति मिलियन जनसंख्या पर दैनिक मामलों और दैनिक मृत्यु के न्यूनतम स्तर पर पहुंचने का रिकॉर्ड दर्ज किया
पिछले कुछ हफ्तों का अनुसरण करते हुए भारत में कुल सक्रिय मामलों की संख्या महत्वपूर्ण रूप से घटकर कुल मामलों के 3.62 प्रतिशत पर पहुंच गई है।
पिछले 24 घंटों के दौरान भारत में दैनिक नए मामलों की तुलना में दैनिक रूप से अधिक स्वस्थ हुए रोगियों की संख्या दर्ज की गई है। देश में दैनिक रूप से सक्रिय मामलों की संख्या में गिरावट का रुख जारी है और वर्तमान में देश में कुल 3,56,546 सक्रिय मामले हैं।
पिछले 24 घंटों के दौरान 30,254कोविड मामलों की पुष्टि की गई जबकि 33,136 मरीज ठीक हुए हैं और उन्हें अस्पताल से छुट्टी दे दी गई है। इससे पिछले 24 घंटों में कुल सक्रिय मामलों की संख्या में 3,273 की गिरावट आई है।
देश में पिछले सात दिनों में विश्व  में प्रति मिलियन जनसंख्या के मामले में भारत में सबसे कम मामले दर्ज किए गए हैं, यह संख्या पश्चिमी गोलार्ध के बहुत से अन्य देशों की तुलना में काफी कम है।
कुल ठीक हुए मरीजों की संख्या आज लगभग 93,57,464 हो गई है। ठीक हुए रोगियों और सक्रिय मामलों के बीच अंतर लगातार बढ़ रहा है। आज यह बढ़कर 90 लाख  से अधिक हो गया है। नये मामलों की तुलना में नई रिकवरी अधिक होने से आज रिकवरी दर बढ़कर 95 प्रतिशत हो गई है।
75.23 प्रतिशत नये ठीक हुए मरीज दस राज्यों/केन्द्रशासित प्रदेशों से हैं।
केरलमें एक दिन में सबसे अधिक संख्या में मरीज ठीक हुए मरीज 5,268 हैं। महाराष्ट्र में ठीक हुए नये मरीजों की संख्या 3,949 और दिल्ली में 3,191 रही है।
दस राज्यों/केन्द्र शासित प्रदेशों से नए मामलों का योगदान 75.71 प्रतिशत रहा है।
पिछले 24 घंटों में केरल में सबसे अधिक 5,949 दैनिक नये मामले दर्ज किए गए हैं। इसके बाद महाराष्ट्र में 4,259 नये मामले सामने आए हैं जबकि पश्चिम बंगाल से 2,710 नए मामलें दर्ज किए गए हैं।
पिछले 24 घंटों में 391 मरीजों की मृत्यु दर्ज की गई है।77.78 प्रतिशत मृत्यु के नये मामले दस राज्यों/केन्द्रशासित प्रदेशों से हैं। महाराष्ट्र में 79.28 प्रतिशत के साथ 80 मरीजों की मृत्यु हुई है। दिल्ली और पश्चिम बंगाल में क्रमश: 47 और 44मृत्यु दर्ज की गई है।
अंतर्राष्ट्रीय स्तर पर तुलना के मामले में भारत में पिछले सात दिनों में  प्रति मिलियन जनसंख्या पर नए मृत्यु के मामलों में भारत में न्यूनतम स्थिति दर्ज की गई है।
मत्स्यपालन, पशुपालन और डेयरी मंत्रालय
केंद्रीय मत्स्य पालन, पशुपालन और डेयरी मंत्री श्री परशोत्तम रुपाला ने सागर परिक्रमा के पांचवें चरण का नेतृत्व किया
श्री रुपाला ने रायगढ़ में किसान क्रेडिट कार्ड एवं ई-श्रम कार्ड वितरित किए
केंद्रीय मत्स्य पालन, पशुपालन और डेयरी मंत्री परशोत्तम रुपाला ने आज ऐतिहासिक गेटवे ऑफ इंडिया से सागर परिक्रमा कार्यक्रम के पांचवें चरण का नेतृत्व किया। केंद्रीय मंत्री श्री रुपाला ने कल शाम महाराष्ट्र के रायगढ़ के कारंजा जेट्टी में हितधारकों को संबोधित किया था। श्री रुपाला अधिकारियों के साथ आज और कल महाराष्ट्र और गोवा में छह स्थानों पर विभिन्न कार्यक्रमों में भाग लेंगे।
कारंजा जेट्टी के कार्यक्रम में केंद्रीय मंत्री परशोत्तम रुपाला ने लाभार्थियों को किसान क्रेडिट कार्ड और ई-श्रम कार्ड वितरित किए। उनके आगमन पर स्थानीय समुदाय द्वारा उनका पारंपरिक स्वागत किया गया।
कार्यक्रम को संबोधित करते हुए केंद्रीय मंत्री श्री परशोत्तम रुपाला ने कहा, प्रधानमंत्री मत्स्य सम्पदा योजना मछुआरा समुदाय के कल्याण में सरकार की गहरी रुचि को दर्शाती है। कार्यक्रम के लिए बजट में 20,000 करोड़ रुपये की उल्लेखनीय वृद्धि की गई है। उन्होंने यह भी कहा कि समय-समय पर अतिरिक्त प्रावधान किए जाते हैं।
श्री रुपाला आज बाद में रत्नागिरी जिले के दाभोल में आरजीपीपीएल जेटी जाएंगे। भारत में मत्स्य क्षेत्र भारतीय अर्थव्यवस्था में एक महत्वपूर्ण भूमिका निभाता है और लाखों मछुआरों को आजीविका प्रदान करता है। भारत दुनिया का तीसरा सबसे बड़ा मछली उत्पादक और दूसरा सबसे बड़ा जलीय कृषि उत्पादक देश है। भारत में नीली क्रांति ने मछुआरों के महत्व को प्रदर्शित किया है।
ग्रामीण क्षेत्रों में लोगों के जीवन की गुणवत्ता और आर्थिक कल्याण में सुधार करने और अधिक आजीविका के अवसर पैदा करने के लिए भारत सरकार द्वारा सतत विकास लक्ष्यों को पूरा करने के लिए एक समग्र दृष्टिकोण अपनाया गया है।
सूक्ष्म, लघु एवं मध्यम उद्यम मंत्रालय
गांधी जयंती समारोह के उपलक्ष्य में खादी ग्रामोद्योग भवन, कनॉट प्लेस, दिल्ली में प्रकाशमय सजावट की गयी
विशिष्ठ मंत्रियों और नेताओ ने समारोह की शोभा बढ़ाई
खादी एवं ग्रामीण उद्योग के सर्वश्रेष्ठ उत्पादों ने प्रधानमंत्री श्री नरेन्द्र मोदी के राष्ट्र के लिए खादी, फैशन के लिए खादी, परिवर्तन के लिए खादी के दृष्टिकोण को जीवंत किया
भारत में खादी उत्पादों को बढ़ावा देने और अपनाने के राष्ट्रपिता महात्मा गांधी के दृष्टिकोण को सशक्त बनाने में माननीय प्रधानमंत्री श्री नरेन्द्र मोदी के उल्लेखनीय नेतृत्व का जश्न खादी इंडिया की ओर से कनॉट प्लेस, दिल्ली में मनाया जा रहा है। खादी ग्रामोद्योग भवन ने गांधी जयंती को भव्यता के साथ मनाते हुए उत्साह से भरे लोगों की मेजबानी की। इनमें केंद्रीय आवासन एवं शहरी मामलों और पेट्रोलियम एवं प्राकृतिक गैस मंत्री हरदीप सिंह पुरी, विज्ञान एवं प्रौद्योगिकी राज्य मंत्री डॉ. जितेंद्र सिंह, भारतीय जनता पार्टी के राष्ट्रीय अध्यक्ष एवं संसद सदस्य श्री जे पी नड्डा, सांसद श्री मनोज तिवारी, कई सांसद और विधायक शामिल थे।
खादी ग्रामोद्योग भवन में आगंतुकों की संख्या में वृद्धि देखी गई, ये आगंतुक ‘मेक इन इंडिया’ वस्तुओं को देखकर आश्चर्यचकित हुए और उन्होंने इन स्वदेशी वस्तुओं प्रशंसा करते हुए, खादी और ग्रामोद्योग उत्पादों की काफी खरीदारी भी की। लघु चरखा और गांधी टोपी लोगों की पसंदीदा वस्तुएं रहीं । ये वस्तुएं राष्ट्रपिता महात्मा गांधी की विरासत को दर्शाती हैं।
खादी ग्रामोद्योग भवन ने इस अवसर पर विशेष छूट की पेशकश की, इनमें चयनित वस्तुओं पर 60 प्रतिशत की उल्लेखनीय छूट, खादी उत्पादों पर 20 फीसदी की छूट और ग्रामोद्योग उत्पादों पर 10 प्रतिशत की छूट शामिल है।
इसके अलावा, खादी ग्रामोद्योग भवन के सामने ओमजा कोल्ड प्रेस मोबाइल वैन का उद्घाटन किया गया। ओमजा ऑयल्स एंड एग्रो प्रधानमंत्री रोजगार निर्माण कार्यक्रम  की एक इकाई है। वैन ने मौके पर ही सूरजमुखी तेल, सरसों तेल, तिल का तेल और नारियल तेल निकालने का प्रदर्शन किया। लोगों को तेल निकालने की इस प्रक्रिया को देखने का अनूठा अवसर मिला।
खादी ग्रामोद्योग भवन, राष्ट्रपिता महात्मा गांधी के आदर्शों और सिद्धांतों को मूर्त रूप देते हुए खादी और ग्रामोद्योग की स्थायी भावना के प्रमाण के रूप में विराजमान है। इस उत्सव के प्रति जबरदस्त उत्साह प्रत्येक भारतीय के ‘वोकल फॉर लोकल’ के प्रति जागरुक होने का स्पष्ट प्रमाण है।
........
एमजी/एमएस/एसवी/एजे
(Visitor Counter : 131
प्रधानमंत्री कार्यालय
प्रधानमंत्री 16 नवंबर को उत्तर प्रदेश की यात्रा पर जायेंगे और पूर्वांचल एक्सप्रेस-वे का उद्घाटन करेंगे
प्रधानमंत्री सुल्तानपुर जिले में एक्सप्रेस-वे पर निर्मित 3.2 किमी लंबी हवाई पट्टी पर एयरशो भी देखेंगे
प्रधानमंत्री श्री नरेन्द्र मोदी 16 नवंबर, 2021 को उत्तर प्रदेश की यात्रा पर जायेंगे और दोपहर करीब 1:30 बजे सुल्तानपुर जिले के करवल खीरी में पूर्वांचल एक्सप्रेस-वे का उद्घाटन करेंगे।
उद्घाटन के बाद, प्रधानमंत्री सुल्तानपुर जिले में एक्सप्रेस-वे पर निर्मित 3.2 किमी लंबी हवाई पट्टी पर भारतीय वायु सेना के एयरशो को भी देखेंगे।यह हवाई पट्टी आपात स्थिति में भारतीय वायु सेना के लड़ाकू विमानों को उतारने/उड़ान भरने के लिए निर्मित की गयी है।
पूर्वांचल एक्सप्रेस-वे की लम्बाई 341 किलोमीटर है। यह लखनऊ-सुल्तानपुर रोड  पर स्थित गांव चौदसराय, जिला लखनऊ से शुरू होता है और यूपी-बिहार सीमा से 18 किमी पूर्व में राष्ट्रीय राजमार्ग संख्या 31 पर स्थित गांव हैदरिया में समाप्त होता है। एक्सप्रेस-वे 6 लेन चौड़ा है, जिसे भविष्य में 8-लेन तक बढ़ाया जा सकता है। लगभग 22,500 करोड़ रुपये की अनुमानित लागत से निर्मित, पूर्वांचल एक्सप्रेस-वे से उत्तर प्रदेश के पूर्वी भाग, विशेष रूप से लखनऊ, बाराबंकी, अमेठी, अयोध्या, सुल्तानपुर, अंबेडकर नगर, आजमगढ़, मऊ और गाजीपुर जिलों के आर्थिक विकास को बढ़ावा मिलेगा।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 163.58 करोड़ से अधिक टीके लगाए जा चुके हैं
बीते चौबीस घंटों में 59 लाख से अधिक टीके लगाए गए
स्वस्थ होने की वर्तमान दर 93.23 प्रतिशत
पिछले 24 घंटों में 2,85,914 नए मामले सामने आए
भारत में सक्रिय मरीजों की संख्या 22,23,018 है
साप्ताहिक सक्रिय मामलों की दर 17.33 प्रतिशत है
पिछले 24 घंटों में 59 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 163.58 करोड़  से अधिक हो गया। इस उपलब्धि को 1,78,01,420 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,93,701
|
|
दूसरी खुराक
|
|
98,33,992
|
||
|
प्रीकॉशन खुराक
|
|
29,47,370
|
|
अग्रिम पंक्ति के कर्मी
|
|
पहली खुराक
|
|
1,83,92,355
|
|
दूसरी खुराक
|
|
1,71,66,809
|
||
|
प्रीकॉशन खुराक
|
|
30,29,190
|
|
15-18 वर्ष आयु वर्ग
|
|
पहली खुराक
|
|
4,35,09,633
|
|
18-44 वर्ष आयु वर्ग
|
|
पहली खुराक
|
|
53,66,36,102
|
|
दूसरी खुराक
|
|
39,37,50,802
|
|
45-59 वर्ष आयु वर्ग
|
|
पहली खुराक
|
|
19,95,01,746
|
|
दूसरी खुराक
|
|
16,80,61,976
|
|
60 वर्ष से अधिक आयु वर्ग
|
|
पहली खुराक
|
|
12,43,40,238
|
|
दूसरी खुराक
|
|
10,48,29,504
|
|
प्रीकॉशन खुराक
|
|
34,51,706
|
|
प्रीकॉशन खुराक
|
||
|
94,28,266
|
|
कुल
|
|
|
|
1,63,58,44,536
पिछले 24 घंटों में 2,99,073 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,73,70,971 हो गई है।
नतीजतन, भारत में स्वस्थ होने की दर 93.23 प्रतिशत है।
पिछले 24 घंटे में 2,85,914 नए मरीज सामने आए हैं।
वर्तमान में 22,23,018 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 5.55 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 17,69,745 जांच की गई हैं। भारत ने अब तक कुल 72.05 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 17.33 प्रतिशत है, दैनिक रूप से पुष्टि वाले मामलों की दर 16.16 प्रतिशत है।
सूक्ष्म, लघु एवं मध्यम उद्यम मंत्रालय
प्रधानमंत्री श्री नरेन्द्र मोदी 11 मार्च, 2023 को 'प्रधानमंत्री विश्वकर्मा कौशल सम्मान ' विषय पर बजट के उपरांत वेबिनार को संबोधित करेंगे
यह बजटीय घोषणाओं के कार्यान्वयन के लिए विचारों को आमंत्रित करने के लिए सरकार द्वारा आयोजित किए जा रहे 12 बजट उपरांत वेबिनार की श्रंखला का एक हिस्सा है
वेबिनार में सूक्ष्म, लघु और मध्यम उद्यम क्षेत्र के लिए बजट घोषणा, पीएम विश्वकर्मा कौशल सम्मान  को शामिल करने वाले 4 प्रमुख सत्र होंगे, इसमें नई योजना के डिजाइन, संरचना और कार्यान्वयन के संबंध में चर्चा और विचार-विमर्श सम्मिलित होगा
प्रधानमंत्री श्री नरेन्द्र मोदी 11 मार्च, 2023 को सवेरे लगभग 10 बजे 'पीएम विश्वकर्मा कौशल सम्मान ' पर बजट के बाद के वेबिनार को संबोधित करेंगे। यह 2023-24 के केंद्रीय बजट में घोषित पहलों के प्रभावी कार्यान्वयन के लिए विचारों और सुझावों को आमंत्रित करने के लिए भारत सरकार द्वारा आयोजित किए जा रहे 12 बजट उपरांत वेबिनार की श्रृंखला का एक हिस्सा है। 'पीएम विश्वकर्मा कौशल सम्मान ' का उद्देश्य कारीगरों/शिल्पकारों को घरेलू और वैश्विक मूल्य श्रृंखलाओं के साथ एकीकृत करके उत्पादों/सेवाओं की गुणवत्ता, पैमाने और पहुंच में सुधार करना है।
वेबिनार में निम्नलिखित विषयों पर 4 प्रमुख सत्र शामिल होंगे:
1. डिजिटल लेनदेन और सामाजिक सुरक्षा के लिए प्रोत्साहन सहित किफायती वित्त तक पहुंच
2. उन्नत कौशल प्रशिक्षण और आधुनिक उपकरणों और प्रौद्योगिकी तक पहुंच
3. घरेलू और वैश्विक बाजारों के साथ संबंधों के लिए विपणन सहायता
4. योजना की संरचना, लाभार्थियों की पहचान और कार्यान्वयन की रूपरेखा
संबंधित केंद्र सरकार के मंत्रालयों के मंत्रियों और सचिवों के अलावा, उद्योग, कारीगरों, वित्तीय संस्थानों, विशेषज्ञों, उद्यमियों और संघों के साथ-साथ राज्य सरकारों के अधिकारियों और सूक्ष्म, लघु और मध्यम उद्यम-एमएसएमई और वस्त्र मंत्रालयों के संबद्ध कार्यालयों से जुड़े कई हितधारक इन वेबिनार में भाग लेंगे और बजटीय घोषणाओं के बेहतर कार्यान्वयन के लिए सुझावों के माध्यम से योगदान देंगे।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 183.26 करोड़ से अधिक खुराक दी जा चुकी हैं
- भारत में फिलहाल 15,859 सक्रिय मामले
- सक्रिय मामले वर्तमान में 0.04 प्रतिशत
- संक्रमण से मुक्त होने की दर 98.75 प्रतिशत
- बीते 24 घंटे में 1,567 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,24,83,829 हुई
- बीते 24 घंटे में देश में 1,270 नये मामले दर्ज किये गए
- दैनिक पॉजिटिविटी दर 0.29 प्रतिशत
- साप्ताहिक पॉजिटिविटी दर 0.26 प्रतिशत
- अब तक कुल 78.73 करोड़ जांच की गयी; बीते 24 घंटे में 4,32,389 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
वित्त मंत्रालय
जीएसटी मुआवजा उपकर की कमी को पूरा करने के लिए राज्यों के लिए विशेष खिड़की
विकल्प-I के तहत राज्यों को जीएसटी के राजस्व में आई गिरावट की भरपाई के लिए राज्यों की तरफ से खुद 1.1 लाख करोड़ रूपये कर्ज लेने, और इसके अतिरिक्त, उनके जीएसडीपी का 0.5 प्रतिशत खुले बाजार से उधार लेने का अधिकार प्रदान किया गया है। जीएसडीपी में 0.5 प्रतिशत की वृद्धि के अधिकार की अनुमति 13 अक्टूबर को वित्त मंत्रालय द्वारा जारी की गई और सुधार की स्थितियों में रियायत दी गई है जिसे पात्रता के लिए निर्धारित किया गया था। इसके अतिरिक्त, विकल्प- I के तहत, राज्य भी अगले वित्त वर्ष के लिए अपने अप्रयुक्त कर्ज को आगे बढ़ाने के पात्र हैं।
विशेष खिड़की के अंतर्गत, भारत सरकार द्वारा 1.1 लाख करोड़ रूपये  की अनुमानित कमी उचित किश्तों में उधार ली जाएगी।
जीएसटी मुआवजा उपकर के बदले में उधार ली गई राशि को राज्यों को आगे-पीछे ऋण के रूप में दे दी जाएगी।
इससे भारत सरकार के राजकोषीय घाटे पर कोई प्रभाव नहीं पड़ेगा। इन राशियों को राज्य सरकारों की पूंजी प्राप्तियों के रूप में और इसके संबंधित वित्तीय घाटे के वित्तपोषण के हिस्से के रूप में परिलक्षित किया जाएगा।
इससे उन ब्याज दरों के अंतर से बचा जा सकेगा जो अपने संबंधित एसडीएल के लिए अलग-अलग राज्यों द्वारा लिए जा सकते हैं और यह प्रशासनिक रूप से एक आसान व्यवस्था होगी।
यह भी स्पष्ट किया जा सकता है कि इस कदम से सामान्य सरकार  की उधारी नहीं बढ़ेगी। जिन राज्यों को विशेष खिड़की से लाभ मिलता है, उनके आत्म निर्भर पैकेज के अंतर्गतजीएसडीपीके 2%  की अतिरिक्त उधार सुविधा से काफी कम राशि उधार लेने की संभावना है।
प्रधानमंत्री कार्यालय
प्रधानमंत्री भारतीय विश्वविद्यालयों के संघ के 95वें वार्षिक सम्मेलन और कुलपतियों की राष्ट्रीय संगोष्ठी को 14 अप्रैल को संबोधित करेंगे
प्रधानमंत्री डॉ. बी आर अंबेडकर पर श्री किशोर मकवाने द्वारा लिखित पुस्तकों का विमोचन भी करेंगे
प्रधानमंत्री श्री नरेन्द्र मोदी 14 अप्रैल को सुबह 11 बजे वीडियो कंफ्रेंसिंग के माध्यम से भारतीय विश्वविद्यालयों के संघ के 95 वें वार्षिक सम्मेलन और कुलपतियों की राष्ट्रीय संगोष्ठी को संबोधित करेंगे। इस अवसर पर वह डॉ. बी आर अंबेडकर पर श्री किशोर मकवाने द्वारा लिखित पुस्तकों का विमेचन भी करेंगे। इस कार्यक्रम में गुजरात के राज्यपाल और मुख्यमंत्री तथा केंद्रीय शिक्षा मंत्री भी मौजूद रहेंगे। इस कार्यक्रम का आयोजन अहमदाबाद स्थित डॉ बी आर अंबेडकर खुला विश्वविद्यालय ने किया है।
एआईयू सम्मेलन और कुलपतियों की राष्ट्रीय संगोष्ठी के विषय में
देश में उच्च शिक्षा की मुख्य और शीर्ष संस्था भारतीय विश्वविद्यालयों का संघ  इस वर्ष 14-15 अप्रैल को अपने 95वें वार्षिक सम्मेलन का आयोजन कर रहा है। यह सम्मेलन वह अवसर है जब एआईयू अपनी पिछले वर्ष की उपलब्धियों का प्रदर्शन करता है, अपनी वित्तीय स्थिति का लेखा जोखा प्रस्तुत करता है और आने वाले वर्ष के लिए अपनी योजनाओं के बारे में बताता है। यह वह मंच भी है जिसमें ज़ोनल कुलपति सम्मेलन की सिफारिशों तथा पूरे साल हुए अन्य वैचारिक आदान प्रदान के बारे में सदस्यों को जानकारी दी जाती है।
इस सम्मेलन के साथ ही एआईयू के 96वें स्थापना दिवस का समारोह भी मनाया जाएगा। एआईयू की स्थापना 1925 में डॉ. सर्वपल्ली राधाकृष्णन और डॉ श्यामा प्रसाद मुखर्जी सरीखे महान निष्ठावान नेताओं के संरक्षण में हुई थी।
इस सम्मेलन के दौरान ही कुलपतियों की एक राष्ट्रीय संगोष्ठी भी होगी जिसका विषय –भारत में उच्च शिक्षा में बदलाव लाने के लिए राष्ट्रीय शिक्षा नीति-2020 को लागू करना है। इसका उद्देश्य हाल में शुरू की गई राष्ट्रीय शिक्षा नीति को लागू करने के लिए एक स्पष्ट कार्य योजना तैयार कर इसके लिए रणनीति बनाना है ताकि इसे इसके प्राथमिक हितधारक-छात्रों के हित में प्रभावी रूप से लागू किया जा सके।
जिन पुस्तकों का विमोचन किया जाना है, उनके संबंध में
प्रधानमंत्री इस अवसर पर बाबा साहेब भीमराव अंबेडकर के जीवन पर श्री किशोर मकवाना द्वारा लिखित चार पुस्तकों का विमोचन करेंगे-
- डॉ. अंबेडकर जीवन दर्शन
- डॉ. अंबेडकर व्यक्ति दर्शन
- डॉ. अंबेडकर राष्ट्र दर्शन और
- डॉ. अंबेडकर आयाम दर्शन
............................................................................
एमजी/एएम/एसएम/डीवी
(
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 367 टीके लगाए गए
भारत में सक्रिय मरीजों की संख्या 14,493 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.78 प्रतिशत है
बीते चौबीस घंटों में 1,815 लोग स्वस्थ हुए,अब तक स्वस्थ हुए कुल लोगों की संख्या 4,44,35,204 है
पिछले 24 घंटों में 801 नए मामले सामने आए
दैनिक सक्रिय मामलों की दर 1.44 प्रतिशत है
साप्ताहिक सक्रिय मामलों की दर 1.11 प्रतिशत है
अब तक 92.86 करोड़ जांच की जा चुकी हैं,बीते चौबीस घंटों में 55,636
जांच की गई